जवाब : विश्वामित्रजी ने सबसे पहले श्री रामचंद्र को बला और अतिबला नाम की विद्या दी। आपको अधिक जानकारी के लिए हमने रामायण की उन श्लोको का हिंदी अनुवाद किया है जहा ऋषि ने श्री राम को इन विद्याओ की जानकारी दी थी।  अर्थात् हे राम ! बला और अतिबला विद्द्याएँ प्राप्त करने पर थकान या ज्वर कभी नहीं होगा. तुम्हारे स्वरूप में कभी कोई अंतर नहीं आएगा और नींद में या असावधान रहने पर भी कोई राक्षस तुम्हारे पास फटक नहीं सकेगा।  बाहुबल में तुमसे समानता रखनेवाला आज पृथ्वी पर कोई भी व्यक्ति नहीं है. इस विद्द्या के कारण तीनों लोकों में भी कोई तुम्हारी बराबरी नहीं कर सकेगा।  हे राघव ! इन विद्द्याओं का जब तुम पठन करने लगोगे तो भाग्य, सहजता, ज्ञान, ऐहिक विषय और प्रत्युत्पन्नमति इस सारे संसार में तुम्हारे समकक्ष कोई भी नहीं रहेगा. हे राम! बला और अतिबला विद्द्याओं से संपन्न होने पर तुम सभी दृष्टियों से अतुलनीय हो जाओगे ये दोनों विद्दाएँ संसार के सभी प्रकार के ज्ञान का उद्गम स्थान हैं। हे पुरूषोत्तम राम, तुम्हें भूख और प्यास कभी नहीं सताएगी। हे राघव ये दोनों विद्दाएँ संसार में तुम्हारी कीर्ति को अमर कर देंगी। ये तेजोमय विद्दाएँ ब्रह्मा की कन्याएँ हैं. हे काकुत्स्थ, तुम ही इन विद्द्याओं को प्राप्त करने के लिए योग्य व समर्थ हो, क्योंकि इनको स्वीकार कर इन्हें धारण करने के लिए जो गुण और योग्यताएँ होनी चाहिए, वे सब तुम्हारे पास हैं. तपस्या से समन्वित होने पर ये विद्द्याएँ तुम्हारे लिए फल देनेवाली सिद्ध होंगी।